Chastel Neufi senjööria

Chastel Neufi senjööria (prantsuse keeles Seigneurie de Chastel Neuf) oli ristisõdijate Jeruusalemma ladina kuningriigi läänivaldus. Selle senjöör oli Toroni senjööri vasall.

Ajalugu
Chastel Neufi kindluse (ladina keeles Castellum Novum) lasi ehitada Galilea vürst Saint-Omeri Hugues 1105. aasta paiku. 1157. aastal andis Toroni senjöör Onfroy II pool linnusest hospitaliitidele, et nad võtaksid selle kaitsmise enda õlule. 1167. aastal vallutas kindluse Aleppo ja Damaskuse emiir Nur ad-Din Zengi, kes selle lammutas. Chastel Neuf langes aga tagasi Toroni senjööri kätte ja seda hakati taastama. Kui Toroni Onfroy IV kihlus Jeruusalemma kuninga Baudouin IV õe Isabelle’iga, langes valdus kuningale. 1186. aastal andis kuningas selle Courtenay Joscelin III-le. 1187. aastal vallutas kindluse Salah ad-Din. Ehkki see tagastati 1190. aastal pärast oma naisest lahutamist nominaalselt Onfroy IV-le tagasi, jäi see Egiptuse kontrolli alla. 1222. aastal purustas linnuse Damaskuse valitseja al-Mu’azzam. Ristisõdijad said valduse tagasi 1241. aastal, kuid 1266. vallutas selle Egiptuse sultan Baibars I.https://web.archive.org/web/20161220190015/http://erenow.com/postclassical/crusades/194.html (külastatud 17. detsembril 2016)

Chastel Neufi senjöörid
 Daatum  1105–1157 Toroni senjööria valdus 1157–1167 Hospitaliitide valdus 1167 Zengiidide valdus 1167–1180 Toroni senjööria valdus 1180–1186 Jeruusalemma kuningriigi valdus 1186–1187 Courtenay Joscelin III 1187–1241 Egptuse Aijubiidide valdus 1241–1266 Jeruusalemma kuningriigi valdus 1266 Egptuse Mamelukkide valdus

Viited

Kategooria:Ristisõdijate riigid
Kategooria:Jeruusalemma kuningriik